b'\n_START_ARTICLE_\nParthenay\n_START_SECTION_\nGeografija\n_START_PARAGRAPH_\nKraj le\xc5\xbei v zahodnofrancoski pokrajini G\xc3\xa2tine vend\xc3\xa9enne, ob reki Thouet.\n_START_SECTION_\nAdministracija\n_START_PARAGRAPH_\nParthenay je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Adilly, Amailloux, La Chapelle-Bertrand, Ch\xc3\xa2tillon-sur-Thouet, F\xc3\xa9nery, Lageon, Pompaire, Saint-Germain-de-Longue-Chaume, Le Tallud in Viennay z 20.270 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Airvault, Mazi\xc3\xa8res-en-G\xc3\xa2tine, M\xc3\xa9nigoute, Moncoutant, Parthenay, Saint-Loup-Lamair\xc3\xa9, Secondigny in Th\xc3\xa9nezay z 62.011 prebivalci.\n_START_SECTION_\nZgodovina\n_START_PARAGRAPH_\nPo legendi naj bi Parthenay nastal z Meluzininem zamahom \xc4\x8darobne palice._NEWLINE_V za\xc4\x8detku 11. stoletja si je lokalno gospostvo utrdilo na skalnatem hribu kot lahko branljivem prostoru nad zavojem reke Thouet, ve\xc4\x8dji grad pa je na tem mestu stal \xc5\xbee v 12. stoletju. S pomo\xc4\x8djo angle\xc5\xa1kega kralja so v boju proti francoski vojski v letih 1202\xe2\x88\x921227 kraj obdali z mo\xc4\x8dnim obzidjem in jarkom, zgrajena in oja\xc4\x8dana so bila \xc5\xa1tiri velika mestna vrata, med drugim Vrata sv. Jakoba, imenovana po romarjih, ki so potovali skoznje v Santiago de Compostelo.\n_START_SECTION_\nZanimivosti\n_START_PARAGRAPH_\nPokrajina Parthenaya (Pays de Parthenay) je na seznamu francoskih umetnostno-zgodovinskih krajev.'